b'\n_START_ARTICLE_\nStreif\n_START_SECTION_\nZgodovina\n_START_PARAGRAPH_\nPrva smuka\xc5\xa1ka tekma za pokal Hahnenkamm je bila izpeljana davnega leta 1931 a na drugi progi, ko je Ferdl Friednsbacher zmagal s \xc4\x8dasom 4:32,4 minute. Na progi Streif pa tekmujejo od leta 1937 naprej. Rekord proge dr\xc5\xbei avstrijec Fritz Strobl, ki je leta 1997 zmagal s \xc4\x8dasom 1:51,58 minute. Tekme v svetovnem pokalu pa prirejajo \xc5\xbee od prve sezone leta 1967._NEWLINE_Smuk so morali zaradi slabih razmer ali pomanjkanja snega, tudi nekajkrat odpovedati in sicer v letih (1938, 1964, 1970, 1971, 1988, 1993, 2005, 2007). V letih (1995, 2000, 2003, 2006, 2008) pa so ga morali skraj\xc5\xa1ati. V letih (1939, 1940, 1941, 1942, 1943, 1944, 1945, 1952) pa smuk sploh ni bil predviden.\n_START_SECTION_\nZna\xc4\x8dilnosti proge\n_START_PARAGRAPH_\nOriginalni \xc5\xa1tart proge je na 1665 m, cilj pa na 805 m nadmorske vi\xc5\xa1ine. Proga je dolga 3312 m. Z za\xc4\x8detnim naklonom 50\xc2\xa0% oz. (26,6\xc2\xb0) ima Streif takoj za Bormiem najstrmej\xc5\xa1i \xc5\xa1tart v svetovnem pokalu. Povpre\xc4\x8den naklon proge je 27\xc2\xa0% oz. (15,1\xc2\xb0), medtem ko je najstrmej\xc5\xa1i del proge zloglasna Mausefalle (Mi\xc5\xa1nica) z naklonom 85\xc2\xa0% oz. (40,4\xc2\xb0), kjer smu\xc4\x8darji sko\xc4\x8dijo dobesedno v prepad oz. v neznano. Skoki na Mi\xc5\xa1nici so dolgi 60 m, v sedemdestih letih prej\xc5\xa1njega stoletja, so skakali celo do 80 m. Drugi znani deli proge so \xc5\xa1e Steilhang, Alte Schneise, Seidlalm, L\xc3\xa4rchenschuss, Hausberg, Traverse in Zielschuss._NEWLINE_V letu 1998 je bila dirka izpeljana malo druga\xc4\x8de: namesto da bi \xc5\xa1la proga po Hausbergu in Traverzi ju je zaob\xc5\xa1la in sicer po Ganslernu (zgornjem delu slaloma in slalomski prelomnici, tam pa se je spet priklju\xc4\x8dila na ciljno strmino smuka\xc5\xa1ke proge). Nazadnje je bil smuk iz originalnega \xc5\xa1tarta izpeljan leta 2009.'